ซากุระ มือปราบไพ่ทาโรต์ - วิกิพีเดีย

# ซากุระ มือปราบไพ่ทาโรต์

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

ซากุระ มือปราบไพ่ทาโรต์
ชื่อไทย | ซากุระ มือปราบไพ่ทาโรต์
ชื่อญี่ปุ่น | カードキャプターさくら
ชื่ออังกฤษ | Card Captor Sakura หรือ Cardcaptors
แนว | โรแมนติก, ตลก, โชโจะ
หนังสือการ์ตูน การ์ดแค็ปเตอร์ซากุระ
ผู้แต่ง | แคลมป์
สำนักพิมพ์ | โคดันฉะ (ญี่ปุ่น) วิบูลย์กิจ (ไทย)
นิตยสาร | นากาโยชิ (ญี่ปุ่น)
ตีพิมพ์เมื่อ | 2539 – 2543
จำนวนเล่ม | 12 เล่ม
ภาพยนตร์การ์ตูนโทรทัศน์ ซากุระ มือปราบไพ่ทาโรต์
ผู้กำกับ | โมริโอะ อาซากะ
ออกแบบตัวละคร | คุมิโกะ ทากาฮาชิ
ผลิตโดย | Madhouse
ฉายทาง | NHK, Animax
ฉายครั้งแรก | 7 เมษายน 2541 – 21 มีนาคม 2542
จำนวนตอน | 70
ภาพยนตร์การ์ตูน ซากุระ มือปราบไพ่ทาโรต์ ตอนพิเศษ
ผู้กำกับ | โมริโอะ อาซากะ
ผลิตโดย | Madhouse
ฉายครั้งแรก | 21 สิงหาคม 2541
ใช้เวลา | 79 นาที
ภาพยนตร์การ์ตูน ซากุระ มือปราบไพ่ทาโรต์ ตอนพิเศษ 2 - การ์ดที่ถูกผนึก
ผู้กำกับ | โมริโอะ อาซากะ
ผลิตโดย | Madhouse
ฉายครั้งแรก | 15 กรกฎาคม 2543
ใช้เวลา | 79 นาที
ส่วนหนึ่งของสารานุกรมการ์ตูนญี่ปุ่น

ซากุระ มือปราบไพ่ทาโรต์ (「カードキャプターさくら」, Kādokyaputā Sakura, カードキャプターさくら?) หรือที่รู้จักกันในชื่อภาษาอังกฤษว่า Cardcaptor Sakura โดยมักเขียนในรูปอักษรย่อว่า CCS เป็นเรื่องราวของเด็กหญิงที่มีพลังพิเศษ ผลงานของกลุ่มนักเขียน แคลมป์ การ์ตูนเรื่องนี้จัดพิมพ์โดยสำนักพิมพ์ โคดันฉะ ซึ่งจัดพิมพ์ออกมาทั้งหมด 12 เล่ม

ทางด้านการ์ตูนอะนิเมะ (ออกอากาศเมื่อปี ค.ศ. 1998 - ค.ศ. 2000) มีพื้นเรื่องมาจากหนังสือการ์ตูนประกอบไปด้วยตอนทั้งหมด 70 ตอน ตอนละครึ่งชั่วโมง และกับอีก 2 ตอนพิเศษ

เรื่องราวของเรื่องเริ่มต้นจากความฝันที่จะบอกถึงสิ่งที่จะเกิดขึ้นต่อจากนี้ คล้ายกับเรื่อง เมจิกไนท์ เรย์เอิร์ธ ผลงานก่อนหน้าของกลุ่มแคลมป์ ถึงแม้เนื้อหาของ ซากุระ มือปราบไพ่ทาโรต์ จะเปลี่ยนไป แต่ก็ยังจัดอยู่ในการ์ตูนประเภทเดียวกัน

ทางด้านตัวละครของเรื่องแล้ว ซากุระ มือปราบไพ่ทาโรต์ จัดได้ว่าได้รับความนิยมจากผู้ที่ชื่นชอบบนอินเทอร์เน็ต โดยเฉพาะอย่างยิ่ง ในกลุ่มประเภทของ ยาโออิ, โชโจะ, ยูริ และ โมเอะ

ตัวละครส่วนใหญ่ในเรื่อง ซากุระ มือปราบไพ่ทาโรต์ จะไปปรากฏอยู่ในหนังสือการ์ตูนอีกเรื่องหนึ่งของทีมแคลมป์ นั่นคือ สึบาสะ สงครามเทพข้ามมิติ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] เนื้อเรื่อง

เรื่องราวเริ่มจากเด็กผู้หญิงธรรมดาคนหนึ่ง อายุ 10 ขวบ ชื่อว่า ซากุระ คิโนโมโตะ ได้พบกับหนังสือการ์ดเล่มหนึ่งในห้องทำงานชั้นใต้ดินของพ่อของเธอ และทำการเปิดมันออก เป็นเหตุให้การ์ดทั้งหมดในหนังสือกระจายหายไปตามที่ต่าง ๆ ของเมือง ด้วยเหตุนี้เองทำให้เธอต้องรับผิดชอบโดยการตามหาการ์ดที่หายไปทั้งหมด ซึ่งในการค้นหาการ์ดแต่ละใบนั้นเธอต้องใช้พลังเวทมนตร์ เข้าต่อสู้กับการ์ดก่อนที่จะทำการเปลี่ยนให้การ์ดกลับคืนสู่สภาพเดิม โดยมีผู้ช่วยคือ เซอร์เบอรัส (เคลเบรอส หรือที่รู้จักในชื่อว่า เคโระจัง) ซึ่งจะคอยให้คำแนะนำต่าง ๆ เกี่ยวกับการ์ด และ วิธีการใช้การ์ดต่าง ๆ ในตอนที่ 1 เขาได้มอบกุญแจผนึกกับเธอเพื่อใช้ในการต่อสู้และจับการ์ด

### [แก้] ภาคโคลว์การ์ด

ภาคโคลว์การ์ด
ตอนพิเศษ
ภาคซากุระการ์ด
ตอนพิเศษ 2

ภาคโคลว์การ์ด (「クロウカード編」, Kurou Kādo-hen, クロウカード編?) ประกอบด้วย ภาคแรก และ ภาค 2 (ในการ์ตูนอะนิเมะะจะอยู่ระหว่างตอนที่ 1-46 ส่วนหนังสือการ์ตูนจะอยู่ในเล่มที่ 1 ถึงเล่มที่ 6) เนื้อเรื่องในตอนแรก ๆ ซากุระจะเป็นผู้ทำการต่อสู้และเปลี่ยนการ์ดกลับคืนสภาพเดิมโดยมี เซอร์เบอรัสเป็นผู้คอยให้คำแนะนำ นอกจากนี้ยังมี โทโมโยะ ไดโดจิ เพื่อนร่วมชั้นของเธอคอยติดตามมาด้วย เธอจะเป็นคนคอยออกแบบชุดต่อสู้ต่าง ๆ ให้แก่ซากุระใส่และคอยถ่ายวิดีโอการพจญภัยต่าง ๆ ของเธอ หลังจากตอนที่ 8 ซากุระได้พบกับคู่แข่งชื่อว่า ลี เชารัน เขามีสายเลือดของโคลว์รีด เดินทางมาจากฮ่องกงเพื่อตามหาการ์ด ในการ์ตูนอะนิเมะะ เขาจะมาปรากฏตัวในตอนที่ 7 เรื่อยไปจนจบ

เรื่องราวของภาคนี้จะสิ้นสุดเมื่อถึงการตัดสินครั้งสุดท้าย โดยทั้งซากุระ และ เชารัน จะต้องต่อสู้กับ ยูเอะ ซึ่งผู้ที่ชนะจะได้เป็นผู้ที่ครอบครองโคลว์การ์ดทั้งหมด

### [แก้] ตอนพิเศษ

ซากุระ มือปราบไพ่ทาโรต์ ตอนพิเศษ (「劇場版カードキャプターさくら」, Gekijōban Kādokyaputā Sakura, 劇場版カードキャプターさくら?) เรื่องราวของตอนพิเศษนี้จะเป็นเรื่องราวที่เกิดขึ้นระหว่างตอนในอะนิเมะะที่ 35 และ 36 เนื้อเรื่องจะอยู่ในช่วงปิดเทอม ซากุระซึ่งในครั้งนั้นเธอจับลูกบอลรางวัลได้รางวัลไปเที่ยวฮ่องกง และเมื่อไปถึงฮ่องกง พวกเธอก็ได้พบว่าการมาฮ่องกงครั้งนี้ไม่ได้เกิดจากความบังเอิญ ในตอนพิเศษนี้ ซากุระไม่ได้ต่อสู้กับโคลว์การ์ด หากแต่เป็นวิญญาณของหญิงสาวที่มีความเกี่ยวพันกับ โคลว์รีด ในอดีต

### [แก้] ภาคซากุระการ์ด

ภาคซากุระการ์ด (「さくらカード編」, Sakura Kādo-hen, さくらカード編?) เป็นภาค 3 ของซากุระ มือปราบไพ่ทาโรต์ (ในการ์ตูนอะนิเมะะจะอยู่ระหว่างตอนที่ 47 - ตอนที่ 70 ส่วนหนังสือการ์ตูนจะอยู่ในเล่มที่ 7 ถึงเล่มที่ 12) ในภาคนี้จะมีตัวละครใหม่มาเพิ่ม นั่นคือ เอเรียล ฮีรากิซาวา เมื่อซากุระได้เป็นผู้ครอบครองโคลว์การ์ด เธอต้องทำการเปลี่ยนมันไปเป็นซากุระการ์ด เพื่อให้การ์ดเหล่านั้นเป็นการ์ดของเธอโดยสมบูรณ์ ในภาคนี้ เชารันจะมาคอยให้ความช่วยเหลือ และ นอกจากนั้นเขาก็จะพยายามหาทางบอกความรู้สึกของเขาที่มีต่อเธอด้วย

### [แก้] ตอนพิเศษ 2 – การ์ดที่ถูกผนึก

ซากุระ มือปราบไพ่ทาโรต์ ตอนพิเศษ 2 – การ์ดที่ถูกผนึก (「劇場版カードキャプターさくら 封印されたカード」, Gekijōban Kādokyaputā Sakura Fūin Sareta Kādo, 劇場版カードキャプターさくら 封印されたカード?) เป็นเรื่องราวต่อจากตอนจบของภาคที่ 3 ภาคซากุระการ์ด เนื้อเรื่องจะแสดงให้เห็นถึงความสัมพันธ์ระหว่าง ซากุระ กับ เชารัน หลังจากที่เชารันกลับฮ่องกงไป (ในตอบจบของภาคซากุระการ์ด ตอนที่ 70) เชารันได้บอกความรู้สึกของเขาที่มีต่อซากุระไปแล้ว แต่เธอยังไม่ให้คำตอบนั้นกับเขา เนื้อเรื่องในตอนพิเศษนี้อยู่ในช่วงเทศกาลนาเดชิโกะ เทศกาลประจำปีของเมืองโทโมเอดะ เชารันกลับมาญี่ปุ่นอีกครั้ง และเข้าร่วมการซ้อมละครเวทีกับซากุระ ระหว่างนี้ ซากุระเองก็พยายามที่จะให้คำตอบกับเชารัน แต่ระหว่างนั้นกลับมีโคลว์การ์ดใบที่ 53 ชื่อว่า The Nothing ออกมาสร้างปัญหาให้กับเมืองโทโมเอดะ ซากุระจึงต้องใช้เวทมนตร์อีกครั้ง

## [แก้] โควล์การ์ด

การ์ดในเรื่องนี้ แคลมป์ได้ไอเดียจากการผสานระหว่างเวทมนตร์ฝังตะวันตก และ เวทมนตร์ฝังตะวันออก โดยเนื้อเรื่องกล่าวไว้ว่า โคลว์รีด ผู้สร้าง โคลว์การ์ดขึ้นมา มีแม่เป็นจอมเวทย์ชาวจีน และมีพ่อเป็นจอมเวทย์ฝังตะวันตก จึงเป็นผู้ผสานพลังทั้งสองฝัง สามารถสังเกตได้ในการ์ด จะมีทั้งตัวอักษรจีน และตัวอักษรโรมัน อยู่ในวงเวทย์นั้นเอง

ดูรายละเอียดเพิ่มเติมได้ที่ โคลว์การ์ด

## [แก้] ตัวละคร

ดูรายละเอียดได้ที่ ตัวละคร ซากุระ มือปราบไพ่ทาโรต์

## [แก้] ดูเพิ่ม

- การ์ดแค็ปเตอร์ซากุระ:ภาคหนังสือการ์ตูน
- การ์ดแค็ปเตอร์ซากุระ:ภาคแอนิเมชัน

## [แก้] แหล่งข้อมูลอื่น

- เว็บไซต์อย่างเป็นทางการของซากุระ มือปราบไพ่ทาโรต์ (NHK) ((ญี่ปุ่น))
- เว็บไซต์อย่างเป็นทางการของซากุระ มือปราบไพ่ทาโรต์ ((อังกฤษ))

โคลว์การ์ด จากเรื่อง ซากุระ มือปราบไพ่ทาโรต์ |

แอนิเมชั่น | The Arrow The Big The Bubbles The Change The Cloud The Create The Dark The Dash The Dream The Earthy The Erase The Fight The Firey The Float The Flower The Fly The Freeze The Glow The Illusion The Jump The Libra The Light The Little The Lock The Loop The Maze The Mirror The Mist The Move The Power The Rain The Return The Sand The Shadow The Shield The Shot The Silent The Sleep The Snow The Song The Storm The Sweet The Sword The Through The Thunder The Time The Twin The Voice The Watery The Wave The Windy The Wood
ภาพยนตร์ | The Nothing โคลว์การ์ดไร้ชื่อ The Hope
| แก้

ผลงานของ แคลมป์ (CLAMP)
ANGELIC LAYER | Wish | ซากุระ มือปราบไพ่ทาโรต์ | ชมรมนักสืบแคลมป์ | ชอบ คำนี้ให้ด้วยดวงใจบริสุทธิ์ | ดิจิทัล เลดี้ | โตเกียวบาบิโลน เมจิกไนท์ เรย์เอิร์ธ | X พลังล้างโลก | CLOVER | Lawful Drug | สึบาสะ สงครามเทพข้ามมิติ | XXXโฮลิค | RG Veda | Sweet Valerian

ดึงข้อมูลจาก "http://th.wikipedia.org../../../%E0%B8%8B/%E0%B8%B2/%E0%B8%81/%E0%B8%8B%E0%B8%B2%E0%B8%81%E0%B8%B8%E0%B8%A3%E0%B8%B0_%E0%B8%A1%E0%B8%B7%E0%B8%AD%E0%B8%9B%E0%B8%A3%E0%B8%B2%E0%B8%9A%E0%B9%84%E0%B8%9E%E0%B9%88%E0%B8%97%E0%B8%B2%E0%B9%82%E0%B8%A3%E0%B8%95%E0%B9%8C.html".

หมวดหมู่: CLAMP | การ์ตูนญี่ปุ่น | การ์ดแค็ปเตอร์ซากุระ | การ์ตูนญี่ปุ่นแนวโชโจะ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Català
- Česky
- Deutsch
- English
- Esperanto
- Español
- Suomi
- Français
- Galego
- עברית
- Bahasa Indonesia
- Italiano
- 日本語
- 한국어
- Latina
- Bahasa Melayu
- Nederlands
- Polski
- Português
- Română
- Русский
- Simple English
- Svenska
- Türkçe
- Tiếng Việt
- 中文